|  |  |
| --- | --- |
|  |  |
| Til høringsparterne på vedlagte høringsliste | 1. juli 2024 |

# Høring over udkast til forslag til lov om ophævelse af en række love på Transportministeriets område

Transportministeriet forventer i den kommende folketingssamling at fremsætte vedlagte udkast til ovennævnte lovforslag.

For at gøre det nemmere for borgere, virksomheder og myndigheder at orientere sig i lovgivningen på Transportministeriets område, igangsatte Transportministeriet i efteråret 2023 et større regelforenklingsarbejde rettet mod love på Transportministeriets område, som vurderes i dag at være indholdsløse og forældede.

Lovforslaget har til formål at ophæve en række forældede love på Transportministeriets område, herunder særligt ældre projekterings- og anlægslove, der ikke længere er gældende eller ikke har fundet anvendelse, da det projekt, som projekterings- eller anlægsloven regulerer, er anlagt og har været i drift i mange år, eller aldrig har været anlagt.

Det er et grundlæggende princip i dansk ret, at lovgivningen ikke bør indeholde overflødigt stof. En vedtagelse af lovforslaget vil reducere antallet af gældende love på Transportministeriets område betydeligt og dermed bidrage til regeringens fokus på regelsanering.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet skal venligst bede om eventuelle bemærkninger **senest den 22-08-2024.**

Høringssvar bedes sendt til trm@trm.dk samt ted@trm.dk.

Spørgsmål vedrørende høringen kan stilles til fuldmægtig Tessa Dahlager på telefon 24 34 16 22 eller på ted@trm.dk.

Med venlig hilsen

Tessa Dahlager
Fuldmægtig